I-ANC eGauteng ithi ayimdingi uBrian Molefe kwa-Eskom | News24I-ANC eGauteng ithi ayimdingi uBrian Molefe kwa-EskomJohannesburg – Inhlangano ye-African National Congress (ANC) esifundazweni iGauteng ithi iyahambisana nesinqumo sobuholi bukazwelonke sokufuna uBrian Molefe asuswe njengesikhulu esiphezulu kwa-Eskom.UMolefe ubuyele eMegawatt Park ngeledlule ngemuva kokuba ibhodi lakwa-Eskom lithe wesula ethatha umhlalaphansi singakashayi isikhathi.UMolefe wehla esikhundleni sakhe kulandela ukuphuma kombiko kaMvikeli woMphakathi we-State Capture owaveza ukuthi wayevame ukuxhumana nomndeni wakwaGupta ngesikhathi uzama ukuthenga imayini ehlinzeka u-Eskom ngamalahle.OLUNYE UDABA: Kuphinde kwadlwengulwa kwabulawa omunye eGautengUNobhala we-ANC eGauteng uHope Papo uthi uMolefe kumele aphume aphele eMegawatt Park.“UBrian kumele angabi yisikhulu esiphezulu ngoba wesula esikhundleni sakhe ngehloso yokuzama ukuyogeza igama lakhe.”Uthe izinqumo ezinjena yizona ezidala izinkinga kubasebenzi nakubaphathi ezinkampanini zikahulumeni.
